Opis predmetu zákazky :

**„****KE, Rekonštrukcia a modernizácia cesty II/552 - Ukrajinská cesta, projektová dokumentácia“**

**Marec 2025**

# 1.Úvod

Mesto Košice má spracovaný strategický dokument „Stratégia rozvoja dopravy a dopravných stavieb mesta Košice“ (SRD), ktorý obsahuje návrh zásad riešenia dopravných subsystémov v súlade s celkovou dopravnou stratégiou a princípmi udržateľnej mobility, závermi analýz a možným sociálno-ekonomickým a demografickým vývojom do roku 2040. Na základe výstupov bol spracovaný návrh celkovej dopravnej stratégie mesta Košice pre cieľové obdobie 2030 s etapou 2020 a výhľadom do r. 2040.

Dokument „Stratégia rozvoja dopravy a dopravných stavieb mesta Košice“ bol schválený uznesením Mestského zastupiteľstva v Košiciach č. 494 dňa 12. septembra 2016. V rokoch 2021 – 2022 prešiel dokument čiastočnou aktualizáciou, ktorú schválilo Mestské zastupiteľstvo dňa 9.9.2022 uznesením č. 1109.

Stavba „KE, Rekonštrukcia a modernizácia cesty II/552 – Ukrajinská cesta,“ je v súlade so SRD vrátane jej aktualizácie, platným Územným plánom hospodársko-sídelnej aglomerácie Košice platným do 31. 8. 2025, resp. aj novým Územným plánom mesta Košice platným od 1. 9. 2025 a platným Územným plánom veľkého územného celku Košický kraj.

# 2. Opis súčasného stavu

Cesta č. II/552 v časti Ukrajinská ulica je vstupnou radiálou do mesta Košice smeru V. Kapušany – Slanec, a je hlavnou dopravnou tepnou spájajúcou spádové obce Zemplína s mestom Košice. Komunikácia sa v juho-východnej polohe mesta napája na navrhovanú trasu rýchlostnej cesty R2 súbeh R4, so smerom Maďarsko, Milhosť – východný obchvat mesta Košice – napojenie na diaľnicu D1 v úseku Budimír.

Súbeh rýchlostných ciest R2, R4 je radený do doplnkovej cestnej siete TEN-T koridoru Rýn – Dunaj – druhá súbežná os s vetvou do Prahy, Žiliny a na Slovensko-ukrajinskú hranicu.

Podľa údajov z aktualizovaného dopravného modelu, ktorý je súčasťou strategického dokumentu: „Stratégia rozvoja dopravy a dopravných stavieb mesta Košice“, prislúchajú Ukrajinskej ceste v napojení na Slaneckú cestu v roku 2021 pre variant 0 (stav bez projektov, ako napríklad obchvat Krásnej) nasledovné hodnoty intenzity dopravy:

* 10 750 osobných vozidiel/24 h,
* 1 990 nákladných vozidiel/24h,

teda celková intenzita dopravy na Ukrajinskej ceste je 12 740 vozidiel, s 15,6 % podielom nákladnej dopravy k celkovej doprave. Predpoklad intenzity vozidiel na rok 2030 pre variant 0 je úrovni:

* 12 060 osobných vozidiel/24h,
* 2 210 nákladných vozidiel/24h,

a pre variant 1 (doplnená cestná sieť – obchvat Krásna, R2, R4):

* 3 860 osobných vozidiel/24h,
* 130 nákladných vozidiel/24h.

**Zdôvodnenie potreby stavby:**

Ukrajinská cesta slúži ako prieťah cesty II/552, ako miestna cesta zberná funkčnej triedy MZ1 a ako hlavná trasa verejnej hromadnej dopravy, ktorá prechádza intravilánom mesta Košíc, mestskou časťou Košice – Krásna s napojením na Slaneckú cestu, ktorá v súčasnosti prechádza rekonštrukciou na štvorprúdovú komunikáciu. Z hľadiska šírkového usporiadania ide o smerovo nerozdelenú pozemnú komunikáciu s jedným obojsmerným jazdným pásom, prieťah cesty II/552 s povolenou rýchlosťou 50 km/h.

Posudzovaný úsek začína na Slaneckej ceste za križovatkou Meteorová – Slanecká cesta v mieste ukončenej rekonštrukcie, pred pravým odbočením na obslužnú komunikáciu existujúceho priemyselného areálu (prevádzky CONTI CAR, Energo-Group Košice a iné). Koniec úseku je definovaný hranicou okresu Košice IV s vynechaním napojenia na pripravovanú rýchlostnú cestu R2 Šaca - Košické Oľšany, II. ÚSEK.

Komunikácia prechádza zastavaným územím mestskej časti Košice-Krásna, ktoré je charakteristické obytným územím s pozemkami a stavbami radových a samostatne stojacich rodinných domov, bytových domov, zmiešaným územím so stavbami na bývanie a občiansku vybavenosť.

**Súčasný stav pozemnej komunikácie:**

* Komunikácia je dvojpruhová s asfaltobetónovým krytom, ktorej priestorové usporiadanie a technický stav týkajúci sa konštrukčných vrstiev nevyhovuje platným normám a technickým predpisom. Vozovka vykazuje súvislý rad konštrukčných chýb, ktoré sa prejavujú plošnými nerovnosťami, deformáciami asfaltových a podkladových vrstiev (pozdĺžne poklesy a koľaje, trhliny, sieťové rozpady a ďalšie deformácie), chýba funkčné odvodnenie krytu a telesa pozemnej komunikácie a spevnená krajnica. Chodníky pre peších s asfaltobetónovým krytom sú vybudované v rámci uličného priestoru po pravej strane v nesúvislých úsekoch od križovatky Beniakova – Ukrajinská, na konci zastavaného územia prechádzajú do dlažby. Chodníky sú na viacerých úsekoch v zlom technickom stave. V časti od Golianovej ulice je prechod chodcom zabezpečený popri komunikácii na nespevnenej krajnici. Priechody pre chodcov sa nachádzajú v blízkosti polyfunkčných prevádzok a zastávok autobusov bez nasvietenia a bezbariérovej úpravy s prvkami pre nevidiacich.
* Odvodnenie komunikácie v intraviláne je zabezpečené priečnym sklonom do okolitej zelene, nespevnených plôch, kde dochádza k jej zhromažďovaniu, v extraviláne priečnym sklonom a nespevnenou krajnicou do cestnej priekopy.
* Existujúce autobusové zastávky v celkovom počte 7ks (3 zastávky po oboch stranách komunikácie a 1 zastávka na ulici Urbárska) sa nachádzajú v jazdných pruhoch bez vytvorenia zastávkovej niky a nástupišťa s bezbariérovou úpravou v zmysle platných noriem a TP.
* Osvetlenie komunikácie nie je zabezpečené po celej dĺžke cesty, je vybudované len v určitých úsekoch a jeho stav je nevyhovujúci z hľadiska technických požiadaviek.
* Na komunikácii sa nachádza viacero vjazdov do  rodinných domov, polyfunkčných objektov, odbočenia k novovybudovaným obytným zónam bez svetelne riadených križovatiek. Jedinou križovatkou s cestnou svetelnou signalizáciou je križovatka Lackova – Ukrajinská – Mozartova.
* V blízkosti polyfunkčných objektov sú vytvorené spevnené plochy pre parkovanie, bez potrebného značenia a technického prevedenia konštrukcie.

# 3. Požiadavky na rozsah riešenia

**3.1 Požiadavky na súlad s územno-plánovacou dokumentáciou**

Mesto Košice zverejnilo schválený nový územný plán – strategický dokument schválený na XXX. zasadnutí Mestského zastupiteľstva v Košiciach uznesením č. 815 zo dňa 26. júna 2025. Týmto uznesením bolo zároveň ustanovené všeobecne záväzné nariadenie mesta Košice č. 261, ktorým sa vyhlasuje záväzná časť Územného plánu mesta Košice. Územný plán je platný od 1. 9. 2025 a dostupný na linku: <https://opendata.kosice.sk/pages/uzemny-plan>

V zmysle platného Územného plánu mesta Košice, záväznej časti výkres č. 2.1 Komplexný výkres – priestorové usporiadanie a funkčné využívanie, cesta II.tr. /552 sa nachádza na plochách definovaných ako *Plochy cestnej dopravy a mestskej koľajovej dopravy*, v zmysle výkresu č. 3 Verejné dopravné vybavenie je v koridore cestnej dopravy umiestnená *Miestna cesta obslužná MO-69 a Doplnková cesta pre cyklistov C-0043.* Do vybudovania obchvatu Krásnej n/H v zmysle ÚPN M Košice *Miestnej zbernej cesty funkčnej triedy MZ1-30 (Preložka Ukrajinská, pôvodná cesta Krásna – Galaktická)*, sa dopravný význam a obsluha územia nemení. Z uvedeného dôvodu je potrebné charakter cesty II.tr./552, t.j. kategóriu vrátane jej funkčnej triedy zachovať.

# 3.2 Požiadavky na stavebno-technické riešenie

**Základné informácie o navrhovanej komunikácii:**

* Navrhovaná kategória cesty miestna cesta zberná MZ 1 v zmysle tab. 4 STN 73 6110:2024
* Smerovo nerozdelená pozemná komunikácia s jedným obojsmerným jazdným pásom funkčnej triedy MZ1, kde šírka jazdných pruhov je 3,25 m

*Začiatok úseku:* II/552 – Slanecká ceste za križovatkou Meteorová – Slanecká cesta  v mieste ukončenej rekonštrukcie, pred pravým odbočením na obslužnú komunikáciu existujúceho priemyselného areálu (prevádzky CONTI CAR, Energo-Group Košice a iné).

*Koniec úseku:* hranica okresu Košice IV (s vynechaním napojenia na pripravovanú rýchlostnú cestu R2 Šaca - Košické Oľšany, II. ÚSEK) Stavebné úpravy napojenia cca 0,440 km dlhého úseku na pripravovanú rýchlostnú cestu R2 Šaca - Košické Oľšany, II. ÚSEK

Rozdelenie komunikácie podľa spôsobu a rozsahu stavebných prác na úseky:

1. úsek - v zastavanom území MČ Košice – Krásna s dĺžkou komplexne rekonštruovaného úseku 2,4 km, z toho:

 a) časť úseku v rozsahu od začiatku úseku po mostný objekt (most ponad rieku Hornád)

 b) časť úseku v rozsahu mostného objektu (most ponad rieku Hornád)

 c) časť úseku v rozsahu od mostného objektu (most ponad rieku Hornád) po koniec úseku

1. úsek - mimo zastavaného územia po pripravovanú rýchlostnú cestu R2 Šaca - Košické Oľšany, II. ÚSEK v celkovej dĺžke 0,489 km so stavebnými úpravami komunikácie,
2. úsek - mimo zastavaného územia za pripravovanou rýchlostnou cestu R2 Šaca - Košické Oľšany, II. ÚSEK v dĺžke cca 0,250 km so stavebnými úpravami komunikácie.

Rekonštrukcia a modernizácia cesty II/552 – Ukrajinská cesta predpokladá nasledujúci rozsah riešenia:

1. **Konštrukcia vozovky**

Komplexná prestavba konštrukcie vozovky s jej odvodnením, ktorou dôjde k zvýšeniu jej technicko – kvalitatívnych parametrov.

Konštrukcia vozovky musí zohľadniť výhľadové dopravné zaťaženie a v prípade potreby riešiť úpravu podložia vozovky.

*Technické parametre:*

Vozovka polotuhá – konštrukcia asfaltovej vozovky s podkladovou vrstvou stmelenou hydraulickým spojivom. Navrhnutá v zmysle TP 033 (TP 3/2009) Navrhovanie netuhých a polotuhých vozoviek a STN 73 6114 Vozovky pozemných komunikácii. Základné ustanovenia pre navrhovanie.

Odvodnenie: Riešenie odvedenia povrchových vôd v intraviláne a v extraviláne (cestná priekopa), zachytenie a odvedenie vôd z pláne zemného telesa.

Dopravné značenie: Dopravné značenie (rozmery, konštrukčné požiadavky, prevedenie) v súlade s TP 117 a VL 6.1 s povrchovou úpravou antigrafiti, vodorovné dopravné značky podľa TP 118 a VL 6.2.

Dopravné zariadenia: zariadenia pre vymedzenie smerového vedenia a voľnej šírky cesty – smerové stĺpiky (v extraviláne).

1. **Chodníky pre peších a cyklistov**

V rámci celej komunikácie zabezpečiť návrh súvisle vedených chodníkov pre peších popri komunikácii spoločne s inteligentným nasvietením priechodov pre chodcov s bezbariérovou úpravou a prvkami pre nevidiacich. Chodníky navrhnúť v šírkovom prevedení tak, aby bolo možné vytvorenie spoločnej cestičky pre cyklistov a chodcov a to obojsmerne, alebo v prípade priestorového obmedzenia, po jednej strane komunikácie Ukrajinská. Do projektu zapracovať navrhované opatrenia pre dotknuté územie zo strategických dokumentov mesta, napojenie na významné cyklistické trasy, ktoré tvoria kostrovú sieť mesta - Cyklomagistrála Eurovelo 11 a iné.

*Technické parametre:*

Komunikácie pre peších z betónovej dlažby, pre cyklistov riešiť s povrchom z asfaltobetónu, v šírkovom prevedení v zmysle technických podmienok TP 085, a v súlade s TP 117 a TP 118.

Všetky úpravy v miestach priechodov pre chodcov a cyklistov je potrebné riešiť tak, aby boli splnené kritériá pre osoby s obmedzenou schopnosťou pohybu a orientácie vychádzajúce z vyhlášky MŽP SR č. 532/2002 Z. z. v znení neskorších predpisov, zákona č. 25/2025 Z. z. Stavebný zákon a o zmene a doplnení niektorých zákonov (ďalej len „Stavebný zákon“), zákona č. 26/2025 Z. z. o zmene a doplnení niektorých zákonov v súvislosti so zmenami vyvolanými Stavebným zákonom a vyhlášky MV SR č. 30/2020 Z. z. v znení neskorších predpisov, t.j. bezbariérové úpravy znížením obrubníkov (max. do 15 mm) v miestach priechodov pre cyklistov a chodcov s doplnením prvkov pre nevidiacich a slabozrakých. Týmto návrhom sa vytvoria podmienky pre prístup osobám so zdravotným postihnutím.

1. **Autobusové zastávky**

Rekonštrukciu resp. aj posun jestvujúcich autobusových zastávok MHD projekčne riešiť do samostatných autobusových zálivov. Návrh nových zastávok má reflektovať na rozvoj individuálnej výstavby a požiadavky územného plánu.

Na riešenom úseku sú existujúce a navrhované stanovištia týchto zastávok:

* Golianova – 2 (existujúce) stanovištia,
* Keldišova – 2 (nové) stanovištia – umiestenie zosúladiť s územným plánom a požiadavkami obyvateľov,
* Pri Hornáde – 2 (existujúce) stanovištia,
* Lackova – 2 (existujúce) stanovištia - preveriť presun stanovištia v smere do mesta za križovatku Ukrajinská – Lackova - Mozartova s cieľom vytvorenia spoločného stanovišťa pre linky MHD a prímestskej autobusovej dopravy,
* Pollova / Motorest, Krásna - 2 (existujúce) stanovištia.

*Technické parametre:*

Na zastávkach musia byť riešené stavebné úpravy samotného zastávkového pruhu (niky) – cementobetónovým krytom, zastávkových odbočovacích a pripájacích pruhov – asfaltová konštrukcia, nástupné plochy z betónovej dlažby, nástupná hrana z bezbariérového zastávkového obrubníka – napr. typ kasselský, s prvkami pre nevidiacich.

Vybavenie zastávky:

* dĺžka nástupnej hrany min. 19,00 m, v prípade stanovíšť zastávky Lackova dĺžka nástupnej hrany min. 25,00 m,
* označník – rozmerovo cca výška 2,4 m,0 šírka 46 cm (prípadne 58 cm) a riešením uspôsobený udržaniu váhy informačnej tabule, pričom napojenie na elektrickú prípojku je navrhované ako priame spojenie označníka od najbližšieho stĺpa verejného osvetlenia,
* informačná tabuľa - na každej autobusovej zastávke (3-6 riadková) s odchodmi jednotlivých spojov v on-line režime a GSM modulom,
* automat na cestovné lístky – podľa pokynov DPMK a.s.,
* mobiliár zahŕňajúci odpadkový kôš a parkovú lavičku, pri vybraných stanovištiach aj prístrešky (ak to priestorové možnosti umožnia).

Zastávky a autobusové niky navrhnúť podľa požiadaviek referátu správy a údržby ciest, referátu stratégie mobility, oddelenia Útvar hlavného architekta mesta Košice, Dopravného podniku mesta Košice, IDS Východ, s.r.o., a v zmysle STN 73 6425 a/alebo STN P 73 6425.

1. **Križovatky**

Prestavbu a dostavbu svetelne riadených križovatiek a neriadených križovatiek s potrebnými radiacimi pruhmi a líniovou koordináciou ak si to budú vyžadovať výstupy z dopravno-kapacitného posúdenia. Radič každej križovatky by mal byť (pred-)pripravený na plnohodnotné dynamické riadenie a preferenciu vozidiel verejnej osobnej dopravy a vozidiel integrovaného záchranného systému.

*Technické parametre:*

Pri návrhu riešenia križovatiek postupovať podľa STN 73 6102 a TP 73 6102. Na základe výhľadových intenzít dopravy križovatky navrhnúť tak, aby boli čo najefektívnejšie z hľadiska potrieb zvýšenia prepravnej rýchlosti cestujúcich verejnej osobnej hromadnej dopravy, priepustnosti križovatiek, plynulosti dopravy ako aj pohybu chodcov. Križovatky navrhovať a posudzovať aj pre pesimistický výhľad – bez realizácie obchvatu Krásna, pretože na obchvat nie je spracovaná PD ani definovaný rok výstavby. Pri technickom riešení umiestniť senzory mimo vozovky.

Pri prestavbe resp. dostavbe križovatiek, ktoré sú riadené svetelnými signalizačnými zariadeniami dbať, aby projektová dokumentácia zahŕňala :

* CSS bude riadená radičom, ktorý bude umožňovať dynamické riadenia dopravy, modulom na preferenciu vozidiel MHD, GPRS a GSM modulom, možnosťou pripojenia radiča na dopravnú ústredňu pomocou LAN po zabezpečovacom protokolu (napr. Sitraffic Canto) a možnosťou pre diaľkový bezdrôtový prenos informácií
* Radič musí byť zhodný s ostatnými radičmi, ktoré sú použité na okolitých uzloch riadených pomocou SSZ na zabezpečenie kompatibility hardvéru pri vybudovaní dopravnej ústredne
* Jednotlivé CSS riadiť v líniovej koordinácií s dynamickým riadením na základe požiadaviek automobilovej dopravy
* Montáž nových dopravných návestidiel výlučne v prevedení LED (light-emitting diodes), krytie IP - 54, s novou kabelážou a novými sadovými/výložníkovými stožiarmi. Preferencia MHD a IZS – umožnenie komunikácie medzi radičom CSS a palubnými jednotkami vozidiel verejnej osobnej dopravy a IZS s možnosťou skrátenia, vloženia, predlženia fázy. V prípade nutnosti umiestnenie detektorov a návestidiel TRAM pre potreby výjazdu vozidiel MHD zo zastávky novovybudované resp. zrekonštruované CSS energeticky napájať zo samostatných rozvádzačov el. energie, bez možnosti napojenia CSS do rozvádzačov verejného osvetlenia. Umiestnenie chodeckých dopytových tlačidiel (napr. ELT-1) na stožiaroch CSS pre realizáciu požiadaviek chodcov, ktoré budú vybavené signalizáciou na zaznamenanie dopytu, Krytie IP-54 +, Umiestnenie akustickej signalizácie podľa požiadaviek ÚNSS pomocou zvukového a haptického znamenia pre nevidiacich a slabozrakých (napr. SZN-1Meranie intenzity a dopytov dopravy na križovatke so SSZ realizovať pomocou detektorov IAD - indukčný detektor, magnetodetektor, videodetekcia. Ku zvýšeniu komfortu vodičov zaradiť medzi súčasť CSS aj návestidlá pre odpočítavanie signálov stoj-voľno pre zvýšenie plynulosti a bezpečnosti cestnej premávky. Návestidlá časového odpočtu budú osadené na všetkých vstupoch križovatky riadených SSZ. Na každej novovybudovanej resp. zrekonštruovanej križovatke riadenej pomocou SSZ vybudovať monitorovací a kamerový dohľad. Navrhnutý obsah dokumentácie prvkov sústavy CSS je predbežný, na základe zistených skutočností je možné ho meniť v procese jeho vypracovania na základe konzultácii a doplniť o ďalšie časti.
1. **Osvetlenie komunikácie**

Osvetlenie komunikácie, križovatiek a nástupíšť navrhnúť tak, aby zohľadňoval požadované parametre pre osvetlenie komunikácie pre verejnú dopravu, cyklistov, chodcov, priechodov a zastávok.

*Technické parametre:*

Vypracovanie projektovej dokumentácie pre všetky prvky sústavy verejného osvetlenia v požadovanom rozsahu musí zahŕňať výmenu pôvodných neriadených RVO za nové, modernizované SMART rozvádzače s diaľkovým riadením, výmena stožiarov verejného osvetlenia, výmena zemných káblových vedení, vypracovanie technického výpočtu a návrhu SMART LED svietidiel podľa požadovanej technickej špecifikácie objednávateľa. Požadované riešenie bude zahŕňať:

* Výmenu neriadených RVO za diaľkovo riadené so systémom efektívneho riadenia verejného osvetlenia, ktorý umožňuje diaľkovo ovládať elektromerový rozvádzač verejného osvetlenia a dohliada na prevádzkové parametre siete verejného osvetlenia. Podrobnejší popis systému efektívneho riadenia verejného osvetlenia, popis požadovaných funkcionalít na riadiaci systém verejného osvetlenia a požiadavky na riadiacu jednotku je bližšie definovaný v Prílohe „Technická špecifikácia RS“. Požadujeme dodať ku každému RVO jednopólovú blokovú schému zapojenia elektromerovej skrine (RE) a rozvádzača verejného osvetlenia vrátane zapojenia modulu riadenia. Schéma zapojenia RVO a RE musí spĺňať všetky podmienky a špecifikáciu uvedenú v Prílohách: „Technická špecifikácia RS“ a „Technická špecifikácia na RVO“;
* Požadujeme, aby súčasťou navrhnutého riešenia pre RS bola aj podpora pre možnú budúcu integráciu nabíjačiek elektromobilov so zdieľaným napájaním s verejným osvetlením (load balancing) a poskytovanie reportov o nabíjaní elektromobilov z verejného osvetlenia. Nabíjacie stanice budú napájané z vetiev verejného osvetlenia;
* Návrh káblových zemných vedení a jednotlivých riadených vetiev z RVO podľa požiadavky objednávateľa;
* Spracovanie svetelno-technického výpočtu SMART LED svietidiel a návrh rozloženia stožiarov verejného osvetlenia v zmysle platných noriem;
* Do dokumentácie požadujeme uvádzať súradnice bodov osadenia všetkých stožiarov VO;
* Ako súčasť realizačného návrhu rozpočtu požadujeme aj položku zameranie a vytýčenie trás existujúcich sietí pred realizáciou v celej záujmovej oblasti a všetky ďalšie náklady potrebné k realizácii diela (v prípade potreby aj projekt dočasného dopravného značenia s vyjadrením KDI PZ, zariadenie staveniska, porealizačné zameranie a pod.) s dôrazom na úpravu terénu po ukončení zemných prác (zeleň – zhutnenie a osev trávy), prípadne úprava spevnených asfaltových plôch (chodníky, cesty, parkoviská a pod.);
* Ako súčasť dokumentácie požadujeme aj dokumentáciu pripojenia na distribučnú elektrickú sústavu podľa podmienok prevádzkovateľa distribučnej sústavy pre napojenie RVO do distribučnej sústavy;
* Pozície stožiarov VOS umiestniť s ohľadom na existujúce inžinierske siete;
* Technické riešenie má byť spracované so zámerom dosiahnutia maximálne možnej úspory spotreby energie pri zabezpečovaní normatívnej kvantity a kvality osvetlenia a bezpečnosti;
* Technické riešenie má byť spracované v súlade s vyjadreniami dotknutých organizácií, ktorých inžinierske siete sa nachádzajú v celom záujmovom území vrátane dodržania nimi stanovených podmienok. Pri navrhovaných podperách svetelných miest (stožiare verejného osvetlenia) je potrebné okótovanie vzdialenosti od existujúcich inžinierskych sietí;
* Požiadavky na technické parametre prvkov sústavy verejného osvetlenia zadefinuje Objednávateľ.

V procese vypracovávania technickej dokumentácie požadujeme realizovať konzultačné stretnutia s prezentovaním pracovného návrhu.

Zhotoviteľ vypracuje dokumentáciu v súlade s platnými legislatívnymi predpismi a technickými normami. Technická dokumentácia musí byť navrhnutá vzhľadom na environmentálne hľadisko a do celého objemu plánovaných materiálov a prác započítať čo najviac položiek, ktoré znižujú alebo predchádzajú negatívnym vplyvom tovarov, služieb a prác na životné prostredie (napr. použitím zhodnotených či recyklovaných materiálov, znížením či predchádzaním vzniku odpadu, využívaním obnoviteľných zdrojov a pod.).

V dokumentácii a spracovanom svetelno-technickom výpočte neuvádzať prvky, ktoré sa odvolávajú na konkrétneho výrobcu, výrobný postup, obchodné značenie, patent, typ, oblasť a miesto pôvodu alebo výroby. Takýto odkaz môže byť použitý iba vtedy, ak nemožno prvok opísať dostatočne presne a zrozumiteľne a takýto odkaz musí byť doplnený slovami „alebo ekvivalent“.

Predpokladaný obsah dokumentácie stavebného objektu (požadujeme vyhotovenie v tlačenej forme a vyhotovenie v elektronickej forme – natívny formát (dwg, xls, ldt, ...) a zároveň pdf):

* Jednopólová bloková schéma zapojenia elektromerovej skrine (RE) a RVO (prípadne vývodovej skrine) vrátane zapojenia modulu riadenia;
* Navrhovaná Situácia;
* Rezy uloženia káblov;
* Svetelno-technický výpočet v programe DIALux;
* Rozpočet - zaokrúhlenie jednotkových cien a celkových cien na dve desatinné miesta;
* Výkaz-Výmer - zaokrúhlenie jednotkových cien a celkových cien na dve desatinné miesta;

Navrhnutý obsah dokumentácie prvkov sústavy verejného osvetlenia je predbežný, na základe zistených skutočností je možné ho meniť v procese jeho vypracovania na základe konzultácii a doplniť o ďalšie časti.

1. **Most ponad rieku Hornád**

Posúdenie stavebno-technického stavu jednotlivých častí mostného objektu a jeho súčastí, návrh optimálneho technického a ekonomického riešenia jeho opravy/rekonštrukcie na základe výsledkov diagnostiky (konštrukčných prvkov spodnej a vrchnej stavby vrátane hydroizolácie, odvodnenia, nosnej konštrukcie, úprav pod mostom, záchytných a bezpečnostných zariadení, príslušenstva), výpočet zaťažiteľnosti mosta, korózneho prieskumu, riešenie súvisiacich a vyvolaných objektov, a posúdenie mostného objektu z hľadiska možnosti rozšírenia lávky pre peších s potrebou vedenia v spoločnom koridore s cyklistami – minimálne na jednej strane mostnej konštrukcie. Zabezpečenie bezpečnej výšky zábradlia pre prechod cyklistov – min. 1,4m, typ zábradlia, povrchovú úpravu spresní objednávateľ na pracovnom stretnutí. Pri projektovaní a posúdení mostnej konštrukcie dodržiavať všetky platné normy a technické predpisy. Mostný objekt bude projektovaný ako samostatný stavebný objekt.

1. **Ochrana a preložky dotknutých inžinierskych sietí**

Presné zistenie existencie a polohy podzemných inžinierskych sietí a stanovenie požiadaviek na ich dodatočnú ochranu (v prípade, že sa to ukáže ako nevyhnutné) -súčasť PD. V otázkach súvisiacich s ochranou jestvujúcich IS dotknutých realizáciou stavby je nevyhnutné spolupracovať s ich správcami.

Rozsah vyvolaných investícií bude navrhovaný v súlade s § 18 ods. 13 zákona č. 135/1961 Zb. o pozemných komunikáciách (cestný zákon) v znení neskorších predpisov, a bude odsúhlasený verejným obstarávateľom (objednávateľom), prerokovaný a odsúhlasený s dotknutými právnickými osobami (vlastníkmi/ správcami dotknutých inžinierskych sietí, zariadení a objektov).

1. **Sadové úpravy**

Úprava zelene v okolí komunikácie v podobe založenia vhodného trávnatého porastu, podľa priestorových možností vytvorenie stromoradia. Sadové úpravy budú navrhované podľa pokynov Správy mestskej zelene v Košiciach.

**4. Podklady pre prípravu**

Strategické a nadradené dokumenty

* Stratégia pre inteligentnú a udržateľnú mobilitu Slovenska,
* Strategický plán rozvoja dopravy SR do roku 2030 – Fáza II,
* Národná Cyklostratégia SR 2022 – 2030,
* Stratégia rozvoja dopravy a dopravných stavieb mesta Košice (z r. 2016) vrátane aktualizácie (z r. 2022)
* Nový územný plán mesta Košice (účinný od 1. 9. 2025),
* Územný plán Veľkého územného celku Košický kraj,
* Plán udržateľnej mobility Košického samosprávneho kraja,
* Program hospodárskeho rozvoja a sociálneho rozvoja mesta Košice a jeho funkčnej oblasti 2022 - 2027

Dokumentácie nevyhnutné pre návrh

* PD, Rýchlostná cesta R2 Šaca - Košické Olšany, II. ÚSEK, 106-01 Úprava cesty II/552 – situácia, bude poskytnutá verejným obstarávateľom,
* PD, Výstavba chodníkov na Ukrajinskej a Mozartovej ulici, MČ Košice-Krásna, Opátska 18, 040 18 Košice, s potrebou akceptovať návrh/realizáciu v čo najväčšom rozsahu - bude poskytnuté verejným obstarávateľom,
* Pripravované a realizované stavebné zámery: DÚR SUPERMARKET FRESH KRÁSNA, 10/2022, DSRS KE, Rekonštrukcia a modernizácia cesty II/552 - Slanecká cesta, 01/2019, DÚR REZIDENCIA NÁBREŽNÁ, 06/2023, OŠ Areál školy v Krásnej, 12/2022 – budú poskytnuté verejným obstarávateľom

Dopravno-inžinierske údaje:

* Celoštátne sčítanie dopravy (ďalej len CSD) bolo realizované v období rokov 2022 a 2023

Ostatné:

* Technické predpisy (TP) sú dostupné na webovej stránke [www.ssc.sk](http://www.ssc.sk)
* Cestná sieť so základnými referenčnými údajmi na webovej stránke [www.ssc.sk](http://www.ssc.sk)
* Metodické usmernenie k uplatňovaniu zásady „Nespôsobovať významnú škodu“, Programové obdobie 2021 – 2027, aktuálne znenie

# 5. Základné požiadavky na poskytnutie služby

Predmetom zákazky je vypracovanie súboru technickej dokumentácie pre realizáciu verejnoprospešnej stavby „**KE, Rekonštrukcia a modernizácia cesty II/552 - Ukrajinská cesta, projektová dokumentácia“** v meste Košice, v rozsahu:

* **Projektová dokumentácia** (ďalej len „PD“) v rozsahu stavebný zámer a projekt stavby,
* **Zámer verejnej práce** (ďalej len „ZVP“),

spolu s výkonom prislúchajúcej inžinierskej činnosti a autorského dohľadu.

Financovanie stavby sa predpokladá z **Programu Slovensko pre roky 2021 – 2027**, výzva na odstraňovanie kľúčových úzkych miest na cestnej infraštruktúre a zlepšenie regionálnej mobility a preto vypracovanie projektovej dokumentácie musí byť v súlade s požiadavkami a podmienkami aktuálnej výzvy (Dodržiavanie zásady „výrazne nenarušiť“ (DNSH) a ďalšie), ktoré poskytne investor. V súčasnosti vyhlásená výzva <https://www.itms2014.sk/vyzva?id=a10b320d-72e0-47e6-bcc8-64ace9b992c9>.

Všeobecné podmienky sú k dispozícii:

<https://eurofondy.gov.sk/dokumenty-a-publikacie/metodicke-dokumenty/>.

Hlavné požiadavky pre spracovanie projektovej dokumentácie v rozsahu popisu základných pojmov a definícií, všeobecné zásady výstavby, stavebno-technické požiadavky na výstavbu, proces prerokovania stavebného zámeru/projektu stavby, postavenie dotknutých orgánov a dotknutých právnických osôb, zhotovovanie stavieb, povinnosti stavebníka musia byť v súlade so zákonom č. 25/2025 Z. z. Stavebný zákon, zákonom č. 26/2025 Z. z. o zmene a doplnení niektorých zákonov v súvislosti so zmenami vyvolanými Stavebným zákonom, vyhláškou Úradu pre územné plánovanie a výstavbu Slovenskej republiky č. 60/2025 Z. z. o štruktúre a prevádzke informačného systému územného plánovania a výstavby, o obsahu podaní a obsahu a rozsahu dokumentácie stavby a ďalšej platnej legislatívy, a to počas celého obdobia vypracovania projektovej dokumentácie a jej príslušných povolení.

**Súčasťou dokumentácie/služby budú činnosti, ktoré vychádzajú zo Stavebného zákona, najmä ust. § 35 a ďalšie v nasledujúcom rozsahu:**

* vypracovanie PD podľa požiadaviek objednávateľa,
* zabezpečenie predbežných stanovísk vlastníkov/správcov inžinierskych sietí, ich zameranie a autorizovanie správnosti zakreslenia vlastníkom/správcom na jednom výtlačku účelovej mapy,
* zhromaždenie dostatočných podkladových a stavebno-technických informácií potrebných pre spracovanie projektov,
* súlad stavby s jej požadovaným účelom, predpokladaným spôsobom užívania a podľa záväznej časti územnoplánovacej dokumentácie,
* urbanistický, architektonický, stavebno-technický a prevádzkový súlad navrhovanej stavby s okolím a charakterom miesta stavby,
* návrh stavby tak, aby bola po celý čas svojej životnosti v súlade so základnými požiadavkami na stavby a so všeobecnými technickými požiadavkami na výstavbu vrátane požiadaviek na bezbariérové užívanie, s ohľadom na záujmy ochrany životného prostredia vrátane opatrení na zmiernenie negatívnych vplyvov zmeny klímy a adaptáciu na nepriaznivé dôsledky zmeny klímy, najmä ochrany prírody, ochrany prírodných biotopov, mokradí, drevín a osobitne chránených častí prírody a krajiny, osobitne miest hniezdenia, rozmnožovania a odpočinku vtákov a netopierov a minimalizáciu tvorby odpadov,
* geodetické zameranie – v rozsahu záujmového územia s vyhotovením dokumentácie meračských prác s účelovými mapami, pričom výsledky meraní budú autorizačne overené  v zmysle zákona č. 215/1995 Z. z. o geodézii a kartografii v znení neskorších predpisov a vyhlášky Úradu geodézie, kartografie a katastra Slovenskej republiky č. 300/2009 Z. z. v nasledujúcom rozsahu: geodetické zameranie spracované oprávneným geodetom bude obsahovať detailné výškopisné a polohopisné zameranie celého dotknutého územia, spolu so všetkými viditeľnými povrchovými znakmi ako sú technické zariadenia inžinierskych sietí (kanalizačné šachty, vodovodné šachty, vpusty, hydranty, šupátka a pod.), dopravné značky, stĺpy a zariadenia CSS, stĺpy verejného osvetlenia, ako aj všetky ostatné potrebné polohopisné prvky,
* určenie majetkovej hranice a hranice cestného pozemku v súradniciach na podklade z katastrálnej mapy - majetková hranica,
* geometrický plán overený katastrálnym odborom OÚ Košice (trvalé a dočasné zábery, vecné bremená) - (požaduje sa iba v miestach záberu nových pozemkov a v prípade potreby zriaďovania vecných bremien ako aj vyňatia pôdy z LPP a PPF - táto kvantifikácia vzíde v procese tvorby PD z návrhu technického riešenia),
* podklady na uzatváranie príslušných zmlúv pre majetkovoprávne vysporiadanie – proces majetkovoprávneho vypriadavania zabezpečuje objednávateľ,
* dopravno-kapacitné posúdenia riešených križovatiek pre poskytnutie údajov o súčasnej dopravnej situácii v dotknutej oblasti, výhľadovej dopravnej situácii, resp. jej zmenách v prípade realizácie navrhovanej investície a kapacitných podmienkach vypracované osobou s príslušnou odbornou spôsobilosťou,
* predpokladaný postup organizácie výstavby s predpokladanou dĺžkou realizácie, rozdelenie stavby na etapy,
* obmedzujúce alebo bezpečnostné opatrenia pri príprave staveniska a v priebehu výstavby (výluky, obmedzenia a regulácie dopravy) - projekt dočasného dopravného značenia,
* vypracovanie dokumentácie podľa zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov, podľa § 16a,
* výrub drevín – v súlade so zákonom č. 543/2002 Z. z. v znení neskorších predpisov, vypracovanie projektu náhradnej výsadby, dendrologický prieskum drevín a výpočty ich spoločenskej hodnoty,
* bilancia skrývky humusového horizontu pre trvalý záber PPF,
* dokumentácia odpadov,
* posúdenie rizík spojených so zmenou klímy,
* hluková a exhalačná štúdia,
* bezpečnostný audit (inšpekcia) v zmysle zákona č. 249/2011 Z. z. o riadení bezpečnosti pozemných komunikácií a o zmene a doplnení niektorých zákonov v znení neskorších predpisov,
* požiadavky a podmienky určené vo výzve Program Slovensko 2021 – 2027,
* vizualizácia stavby pre potreby prezentácie stavby – na vybraných 5 miestach s maximálnou fotorealistickou kvalitou: v 4k (3840x2160px), v počte 10ks, vtáčia perspektíva, zakomponovať najmä prvky, ktoré sú modernizujúcim faktorom ako verejné osvetlenie, svetelná signalizácia na priechodoch pre chodcov a cyklistov, autobusové zastávky s označníkom a informačnou tabuľou, zeleň a iné.

**5.1 Technické požiadavky na poskytnutie predmetu zákazky**

**a)** **Projektová dokumentácia** (PD)

 PD bude vypracovaná odborne spôsobilými osobami v príslušnom odbore v zmysle platných predpisov, v slovenskom jazyku, a podľa všeobecne záväzných právnych predpisov, nariadení, technických noriem a predpisov v platnom znení v čase spracovania PS so základnými náležitosťami danými technickými predpismi, zákonom č. 25/2025 Z. z. Stavebný zákon a o zmene a doplnení niektorých zákonov (ďalej len „Stavebný zákon“), zákonom č. 26/2025 Z. z. o zmene a doplnení niektorých zákonov v súvislosti so zmenami vyvolanými Stavebným zákonom a ďalšej platnej legislatívy. Požiadavky pre vypracovanie PD budú vychádzať zo Stavebného zákona (ust. § 9) a ďalších v danom čase platných predpisov.

Projektová dokumentácia je podkladom na zhotovenie stavby a uskutočnenie stavebných prác, preto musí byť spracovaná v takom rozsahu (zahŕňajúc aj výkaz výmer), ktorý umožní výber zhotoviteľa a realizáciu stavby. Bez ohľadu na to predmetom zmluvy nie je dodanie vykonávacieho projektu podľa § 9 ods. 5 Stavebného zákona.

PD musí bez neprimeraných technických ťažkostí umožniť vykonanie stavby aj po ucelených častiach stavby, ktorými sú úseky a časti úsekov pozemnej komunikácie (podľa rozdelenia komunikácie na úseky – viď v úvode bodu 3.2 Požiadavky na stavebno-technické riešenie, časť Základné informácie o navrhovanej komunikácii).

*Predpokladaný rozsah prác:*

- Podklady a požiadavky na vypracovanie PD: popis základných identifikačných údajov, predmet, druh stavby, účel a cieľ stavby, umiestnenie stavby, rozsah stavby, charakteristika územia, predchádzajúce dokumentácie, stanoviská a ostatné podklady, všeobecné požiadavky na vypracovanie dokumentácie a ostatné podklady, doplňujúce prieskumy a merania, a iné.

 Základné náležitosti projektu stavby *(približný rozsah ako Dokumentácia na stavebné povolenie a realizáciu stavby v zmysle TP 019):*

- A. Sprievodná správa musí obsahovať identifikačné údaje o stavbe a stavebníkovi, predchádzajúce stupne PD a iné dokumentácie, stručný popis stavby, popis dotknutého územia s väzbami na okolitú zástavbu, priľahlú cestnú sieť, inžinierske siete, zámery iných stavebníkov, členenie stavby na stavebné objekty, vyhodnotenie zapracovania podmienok určených v zisťovacom konaní (ak je relevantné).

- B. Technická správa v rozsahu charakteristiky územia stavby, opis stavby, urbanistické, architektonické, dopravné a stavebnotechnické riešenie stavby (hlavné stavebné práce (vozovky, mostný objekt), riešenie odvodnenia, technickej infraštruktúry, osvetlenia, návrh staveniska a realizácie stavby), charakteristika objektov stavby, prílohy a iné.

- C. Ekonomická správa bude zahŕňať náklady (rozpočet stavby) a nákladovo-výnosovú analýzu (CBA).

- D. Písomnosti a výkresy v rozsahu všeobecných výkresov (prehľadná situácia M 1:50 000, M 1:25 000, celková situácia stavby v M 1:10 000 pri komplikovaných úsekoch M 1:5 000, ortofotomapa na KN podklade M 1:2 000, koordinačné výkresy M 1:1 000, resp. M 1:500, M 1:200, výkresy pre demolácie, trvalé dopravné značenie v M 1:1 000 resp. M 1:2 000.písomnosti a výkresy pre Pozemné komunikácie (technická správa, situácia, pozdĺžny profil, vzorové priečne rezy, charakteristické priečne rezy, výkresy detailných častí objektu, dopravné značenie, vytyčovací výkres, situácia záberu pozemkov, výpočty, výkaz výmer, Mostné objekty (technická správa, výkresy (situácia, pôdorys, pozdĺžny rez, priečne rezy, výkresy (3.2.8 – 3.2.2. Príloha č. 11, časť II. TP 019 v rozsahu primeranom k predmetu riešenia, návrh opatrení pre obmedzenie vplyvu bludných prúdov (ak sa vyžadujú)), výpočty, odvodnenie, výkaz výmer, mostný zošit), Protihlukové opatrenia, Ostatné objekty a ďalšie.

- E. Doklady- záznamy z prerokovaní dokumentácie v priebehu jej spracovania a záverečného prerokovania s dotknutými orgánmi štátnej správy, samosprávy, správcami dotknutých komunikácií a inžinierskych sietí a ostatnými dotknutými subjektmi, záväzné stanoviská dotknutých subjektov.

- F. Prieskumy a štúdie - dopravnoinžinierske prieskumy, dopravný model a prognóza, environmentálne prieskumy (hluková štúdia, posúdenie na klimatické zmeny, dendrologický prieskum), geologický prieskum, hydrogeologický prieskum, korózny prieskum (mostný objekt) a ďalšie.

* G. Súvisiaca dokumentácia – dokumentácia meračských prác (účelová mapa, vytyčovacia sieť), dokumentácia na majetkovoprávne vysporiadanie (geometrické plány, vecné bremená), dokumentácia pre vyňatie pozemkov z LP a odňatie z PP, bezpečnosť, monitoring a ďalšie.
* Projekt dočasného dopravného značenia (DDZ) bude spracovaný v zmysle zákona č. 135/1961 Zb. o pozemných komunikáciách (cestný zákon) v znení neskorších predpisov, zákona NR SR č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov, vyhlášky MV SR č. 30/2020 Z. z. o dopravnom značení v znení neskorších predpisov, vyhlášky MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov, TP 117 a TP 118.
* Geodetická dokumentácia a všetky prílohy jednotlivých častí PD budú potvrdené odborne spôsobilou osobou v príslušnom odbore v zmysle platných predpisov.

Technické požiadavky uvedené v projekte stavby a v cenovej časti sa nesmú odvolávať na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, a pod., pokiaľ to nie je nevyhnutné.

**b) Zámer verejnej práce** (ďalej len „ZVP“)

 Zámerom verejnej práce je dokumentácia, ktorá vyjadruje základné požiadavky na verejnú prácu, ktorá je financovaná zo štátneho rozpočtu, štátnych účelových fondov, z rozpočtu Európskej únie. Vypracovanie dokumentácie v zmysle zákona č. 254/1998 Z. z. o verejných prácach v znení neskorších predpisov. Rozsah a štruktúra vypracovania ZVP sú podrobne uvedené vo vyhláške č. 83/2008 Z. z. ZVP vychádza z koncepcie rozvoja odvetvia, zo základných programových dokumentov podpory regionálneho rozvoja, schválenej územnoplánovacej dokumentácie a objasňuje súvislosti stavby alebo súboru stavieb vyjadrené v týchto dokumentoch. Zámer verejnej práce predkladateľ zabezpečuje na každú verejnú prácu s navrhovanou cenou vyššou ako 5 mil. Eur.

Zámer verejnej práce obsahuje najmä

a) sprievodnú správu,

b) technickú správu,

c) ekonomickú správu,

d) výkresy,

e) doklady.

*Predpokladaný rozsah:*

* A. Sprievodná správa ZVP musí poskytnúť základné informácie o stavbe a stavebníkovi (identifikačné údaje o navrhovanej stavbe a stavebníka, základné údaje charakterizujúce stavbu), variantné riešenie dosiahnutia cieľa verejnej práce, klasifikáciu stavby (verejnej práce), stručná charakteristika územia, vymedzenie dotknutého územia a spôsob jeho doterajšieho využitia, zoznam dotknutých obcí a katastrálnych území, plánované termíny začatia a dokončenia výstavby, požiadavky na vyvolané investície, členenie stavby s vecnými a časovými väzbami na okolitú výstavbu a súvisiace investície, súlad so schválenými dokumentmi na úrovni SR (napr. s národným plánom regionálneho rozvoja Slovenskej republiky, s operačným programom a iné), regiónu a samotnej obce.
* B. Technická správa musí obsahovať charakteristiku dotknutého územia, ochranné a chránené pásma, záber LP a PP, opis stavby, stavebné a technické riešenie stavby (dopravno-inžinierske údaje, opis trasy a hlavných objektov stavby) rozsah nevyhnutných opráv a rekonštrukcií a súvisiace náklady, zábery pôdy a opatrenia, požiadavky na plochy a priestory na užívanie stavby osobami a obmedzenou schopnosťou pohybu a orientácie, technické a organizačné riešenie stavby, celkový postup výstavby s požiadavkami na manipuláciu s materiálom, skladovanie a iné, vplyv stavby na ŽP, posúdenie z hľadiska pamiatkovej ochrany, požiarnej ochrany a BOZP a ďalšie.
* C. Ekonomická správa vyhodnotí efektívnosť navrhovanej verejnej práce, sociálne účinky stavby, určí cenu verejnej práce podľa podmienok Prílohy č.2, a celkové nároky a účinky stavby, rozpis investičných a neinvestičných nákladov pre pozemné komunikácie, bilancie hlavných stavebných objemov a nákladov.
* D. Výkresy pre pozemné komunikácie bude tvoriť prehľadná situácia širších vzťahov s vyznačením objektov, chránených pásiem, vodných zdrojov, kultúrnych a iných objektov, situáciu križovatiek a komplikovaných úsekov, pozdĺžne profily, vzorové priečne rezy, geologické, hydrologické podklady, stavebnotechnické prieskumy a štúdie vyplývajúce z podmienok vypracovania ZVP ako sú:
* podrobný inžiniersko-geologický (podľa TP028 str. 14) a hydrologický prieskum, zistenia hrúbok a charakteru vlastností jednotlivých konštrukčných vrstiev vozovky, zistenia charakteru podložných zemín v podloží vozovky, stanovenie únosnosti uvedených podložných zemín, určenie vodného režimu v podloží,
* protikorózny prieskum, pedologický prieskum, dendrologický prieskum,
* dopravno-inžinierske podklady, prognóza dopravy, súčasná priepustnosť trate a podobné ukazovatele, posúdenie širších dopravných vzťahov, dopravno-kapacitné posúdenie,
* hluková štúdia a emisná štúdia,
* statické posúdenie mosta ponad rieku Hornád,
* príprava oznámenia o hodnotení vplyvov na ŽP (EIA), Zákon č. 24/2006 Z. z.  o posudzovaní vplyvov na životné prostredie a o zmene a doplnení niektorých zákonov v znení neskorších predpisov, v prípade zásahu do mostného objektu, záverečné stanovisko Ministerstva životného prostredia Slovenskej republiky vypracované v súlade so zákonom č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov.
* E. Doklady a povolenia - získanie súhlasných stanovísk dotknutých orgánov k ZVP, odborná spôsobilosť spracovateľa zámeru.

**c) Výkon inžinierskej činnosti** (ďalej len „IČ“)

Výkon inžinierskej činnosti zahŕňa súbor nasledujúcich činnosti potrebných pre spracovanie príslušných stupňov PD a činnosti potrebné pre získanie rozhodnutia o stavebnom zámere a overenie projektu stavby podľa Stavebného zákona:

* *Výkon inžinierskej činnosti potrebnej pre spracovanie PD* a získanie právoplatného rozhodnutia o stavebnom zámere a overenie projektu stavby v zmysle Stavebného zákonanajmä podľa § 35 Stavebného zákona (príp. ďalších predpisov), a bude zahŕňať:
* výkon všetkých činností a úkonov potrebných pre projekčnú prípravu - zabezpečenie vstupných podkladov a všetkých potrebných stavebno-technických informácií, podkladov a meraní potrebných na spracovanie PD vrátane podkladov z katastra nehnuteľností,

- prerokovanie PD - vykonanie všetkých a akýchkoľvek činností a úkonov potrebných na prerokovanie PD v štádiu ich spracovania s verejným obstarávateľom (príslušnými odbornými útvarmi MMK sú najmä referát správy a údržby ciest, odd. ÚHA, referát energií, referát stratégie mobility, príp. ďalšie), Krajským dopravným inšpektorátom KR PZ v  Košiciach, Mestskou časťou Košice – Krásna, vlastníkmi/správcami všetkých stavbou dotknutých rozvodov a zariadení inžinierskych sietí, príslušnými cestnými správnymi orgánmi a správcom vodného toku SVP š. p. vrátane zapracovania opodstatnených požiadaviek a pripomienok do dokumentácií, zabezpečenie všetkých potrebných dokladov, dokumentácií, záväzných stanovísk a záväzných vyjadrení všetkých dotknutých subjektov (dotknutých orgánov, dotknutých právnických osôb - vlastníkov/správcov dotknutých inžinierskych sietí a zariadení - získanie ich kladných písomných oficiálnych vyjadrení/stanovísk, z ktorých bude zrejmé, že s predloženým riešením súhlasia, rozhodnutí a povolení príslušných orgánov verejnej správy (vyňatie LP a PP, výrub drevín, nakladanie s vodami a pod.) v zmysle Stavebného zákona a ďalších zákonov,

- vypracovanie správy o prerokovaní stavebného zámeru pre stavebníka, podanie žiadosti o vydanie rozhodnutia o stavebnom zámere, zabezpečenie overenia projektu stavby,

- poskytnutie súčinnosti pri majetkoprávnom vysporiadaní v prípade záberu nových pozemkov,

- účasť na povoľovacích konaniach stavby zvolaných príslušnými stavebnými úradmi, príp. iných rokovaniach týkajúcich sa stavby vrátane poskytnutia požadovaných stanovísk/ vysvetlení k  PD aj po uplynutí termínu dodania PD,

- poskytovanie súčinnosti pri vysvetľovaní súťažných podkladov a inej sprievodnej dokumentácie na výber zhotoviteľa stavby - bezodkladné pripravenie odpovedí na otázky záujemcov/uchádzačov týkajúce sa technických špecifikácií, výkazov výmer, textovej a výkresovej časti PD aj po uplynutí termínu dodania PD,

- účasť na kolaudácii stavby.

- *Výkon inžinierskej činnosti potrebnej pre spracovanie ZVP* bude zahŕňať výkon všetkých činností a úkonov potrebných pre dodanie ZVP a to v rozsahu, ktorý určuje zákon č. 254/1998 Z. z. o verejných prácach v znení neskorších predpisov (v znení č. 260/2007 Z. z., 540/2008 Z. z., 432/2013 Z. z., 218/2019 Z. z., 205/2023 Z. z., 26/2025 Z. z., Vyhláška 60/2025) v platnom znení a ďalšej príslušnej legislatívy:

 - zabezpečenie vstupných podkladov a všetkých potrebných stavebno-technických informácií,

 - podkladov a meraní potrebných pre spracovanie ZVP,

 - odsúhlasenie ZVP ak si to bude vyžadovať zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov.

**d) Výkon autorského dohľadu** (ďalej len „AD“)

 Projektant je pri zhotovovaní stavby oprávnený vykonávať na stavenisku dohľad projektanta (ďalej len „autorský dohľad“) nad zhotovovaním stavby z hľadiska súladu stavebných prác s projektom stavby a to najmä podľa § 35 Stavebného zákona a to od odovzdania a prevzatia staveniska až po vydanie kolaudačného osvedčenia a to v nasledujúcom rozsahu:

* účasť na odovzdaní staveniska zhotoviteľovi stavby,
* účasť na operatívnych a kontrolných dňoch stavby; na výzvu objednávateľa je AD povinný dostaviť sa na stavbu do 3 dní, v mimoriadnych prípadoch do 24 hod., v prípade zložitých riešení a v prípade potreby stanoviska jednotlivých špecialistov je AD povinný dodať svoje stanovisko v termíne dohodnutom s objednávateľom, stanovenom podľa zložitosti riešení
* zúčastniť sa kontrolnej prehliadky stavby, na ktorú bol prizvaný z dôvodu potreby zmeny projektu stavby v zmysle § 43 Stavebného zákona,
* požadovať od stavebníka a stavbyvedúceho bezodkladné odstránenie zistených odchýlok od projektu stavby a zapisovať do stavebného denníka zistené neodstránené odchýlky,
* účasť na kontrole a preberaní prác a konštrukcií/prvkov, ktoré sú rozhodujúce pri realizácii jednotlivých objektov, resp. majú byť ďalším postupom zakryté alebo sa stanú neprístupnými,

-  účasť na vykonávaní všetkých potrebných skúšok a meraní stanovených v PD, všeobecne záväzných právnych predpisoch a v technických normách,

- kontrola súladu dokumentácie zhotoviteľa s projektom stavby a poskytovanie na vyžiadanie nevyhnutných vysvetlení, potrebných na vypracovanie realizačnej dokumentácie,

- kontrola súladu zhotovovanej stavby s projektom stavby overenou príslušným stavebným úradom s prihliadnutím na podmienky určené v rozhodnutí o stavebnom zámere (na základe projektu stavby) a poskytovanie vysvetlení a stanovísk k PD, potrebných pre realizáciu stavby/plynulosť výstavby,

- posudzovanie návrhov na zmeny a odchýlky oproti PD z pohľadu dodržania technicko-ekonomických parametrov stavby, príp. ďalších údajov a ukazovateľov,

- v prípade, že skutkový stav zistený na stavenisku nezodpovedá predpokladom v projekte stavby, navrhovať technické riešenie vyvolanej zmeny, vrátane komplexného projekčného spracovania zmeny technického riešenia a dodania v 2 vyhotoveniach vrátane vyhotovenia oceneného položkovitého rozpočtu a výkazu výmer,

- písomné vyjadrenie k prípadným naviac prácam (nad rozsah stanovený v PD, príp. jej cenovej časti) ako sú napr. požiadavky na väčšie množstvo prác a dodávok výrobkov oproti uvedeným v rozpočte resp. k prácam a dodávkam výrobkov nezahrnutým do rozpočtu, k prípadným zmenám stavebných a technologických postupov a pod. a k ich oceneniu,

- sledovanie postupu výstavby z hľadiska technického a technologického, dodržiavania podmienok stanovených v PD, z hľadiska dodržiavania platných technických noriem a predpisov a všeobecne záväzných právnych predpisov a nariadení,

- účasť na odovzdaní a prevzatí stavby, podpísanie zápisu/protokolu o odovzdaní a prevzatí stavby, alebo jej časti vrátane komplexného vyskúšania

- odsúhlasenie dokumentácie skutočného zhotovenia stavby,

- zabezpečenie potrebných dokumentov pre kolaudačné konanie, účasť na kolaudačnom konaní. Spolupráca s objednávateľom pri uplatňovaní požiadaviek vyplývajúcich z  kolaudačného konania.

AD bude zaznamenávať svoje rozhodnutia do stavebného denníka vedeného na stavbe, resp. formou samostatného písomného vyjadrenia/stanoviska.

**5.2 Základné podmienky na vykonanie a dodanie predmetu zákazky**

**a) Spôsob a lehoty prerokovania dokumentácie**

* vstupné pracovné rokovanie zvolá spracovateľ (projektant) do 10 pracovných dní odo dňa nadobudnutia účinnosti zmluvy,
* odsúhlasenie rozsahu projektových prác a činností a objektovej skladby s objednávateľom,
* prerokovanie v priebehu spracovania jednotlivých stupňov PD a záverečné odsúhlasenie s dotknutými subjektmi (záväzné stanoviská dotknutých orgánov a záväzné vyjadrenia dotknutých právnických osôb - vlastníkov/správcov inžinierskych sietí – zabezpečenie doložky súladu ak bude vyžadované) zabezpečí projektant s cieľom vypracovania správy o prerokovaní stavebného zámeru/projektu stavby,
* koncepty dokumentácií predloží projektant verejnému obstarávateľovi na pripomienkovanie na určenú dobu (2 týždne) v elektronickej a tlačenej podobe,
* požadovaná účasť projektanta pri konaniach, prípadne na iných pracovných rokovaniach k predmetnej stavbe,
* opodstatnené požiadavky a pripomienky verejného obstarávateľa a dotknutých orgánov a právnických osôb vznesené v priebehu spracovania dokumentácie projektant zapracuje do dokumentácie,
* opodstatnené požiadavky a pripomienky dotknutých subjektov, ktoré budú nimi  uplatnené v rámci povoľovacích konaní príslušných stavebných úradov projektant zapracuje do dokumentácie najneskôr do 10 dní odo dňa ich uplatnenia, prípadne v zmysle vzájomnej dohody.

**b) Termíny, formy a počty dodania dokumentácií a dokladovej časti**

Požadovaný termín dodania komplet služby, t. j. dokumentácií:

* Projektová dokumentácia (v rozsahu stavebný zámer a projekt stavby) a
* Zámer verejnej práce

**do 15 mesiacov od účinnosti zmluvy o dielo** vrátane inžinierskej činnosti a získania rozhodnutia o stavebnom zámere (na základe projektu stavby) vrátane jeho overenia.

Verejný obstarávateľ predpokladá vypracovanie uvedených dokumentácií v určitých častiach za súbežné, preto ich vypracovanie termínovo neohraničuje, avšak predpokladom pre úspešné získanie rozhodnutia o stavebnom zámere (na základe projektu stavby) je vypracovanie oboch projektových dokumentácií v danom termíne.

Tým nie sú dotknuté povinnosti zhotoviteľa splniť niektoré čiastočné zmluvné záväzky v lehotách uvedených v zmluve.

**c) Miesto dodania**

 Magistrát mesta Košice, Trieda SNP 48/A, 040 11 Košice

**d) Spôsob dodania, formáty a počty dodania**

Každá časť dokumentácie musí byť v samostatnom obale označenom názvom príslušnej zákazky. Formát dodania dokumentácie: textová časť dokumentácie vo formátoch .doc a .pdf, výkresová časť dokumentácie vo formátoch pdf, dwg /dgn, výkaz výmer a rozpočet vo formátoch xls a pdf.

* Projekt stavby - vyhotovený v rozsahu **6 výtlačkov** a v digitálnej forme na USB kľúči 1x vo formátoch pdf a dgn/dwg. Dokladová časť (záväzné stanoviská/vyjadrenia a pod.): tlačená forma v dvoch vyhotoveniach; z toho jedno vyhotovenie originály dokladov, 1x digitálne v PDF formáte na USB kľúči, vrátane rozhodnutia príslušného stavebného úradu. PS overený príslušným stavebným úradom – 2x.
* Cenová časť (rozpočet a výkaz výmer) /na samostatnom USB nosiči/:
* Položkovitý rozpočet bude spracovaný v aktuálnej cenovej úrovni v členení: krycí list rozpočtu, rekapitulácia, položkovitý rozpočet (na jednotlivé stavebné objekty, resp. časti rozpočtu); nebudú použité kumulované položky a v popise jednotlivých položiek výkazu výmer nebude uvedený názov výrobku, označenie výrobcu a pod., pokiaľ to nie je nevyhnutné (ak nemožno výrobok opísať dostatočne presne a zrozumiteľne), a odkaz na takýto výrobok musí byť doplnený slovami „alebo ekvivalent“.
* Zaokrúhľovanie cien v rozpočte: jednotkové ceny 3 desatinné miesta (round;3), celkové ceny položiek 2 desatinné miesta (round;2), celková cena na 2 desatinné miesta.

Formát pre odovzdanie: - tlačená forma (s podpisom a pečiatkou zhotoviteľa): 2 x

elektronická forma vo formáte .xls: 1 x

Elektronická forma musí byť zhodná s tlačenou formou.

* Zámer verejnej práce – vyhotovený v **4 výtlačkoch** a v digitálnej forme na USB kľúči 1x a vo formátoch .pdf a .dgn/dwg
* Predpokladaná lehota výkonu činností autorského dohľadu na stavbe je **24 mesiacov**.